CELEX: 62019TN0867
Language: el
Date: 2019-12-20 00:00:00
Title: Υπόθεση T-867/19: Προσφυγή-αγωγή της 20ής Δεκεμβρίου 2019 – RA κατά Ελεγκτικού Συνεδρίου

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/46
            
         
      Προσφυγή-αγωγή της 20ής Δεκεμβρίου 2019 – RA κατά Ελεγκτικού Συνεδρίου
      (Υπόθεση T-867/19)
      (2020/C 68/55)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: RA (εκπρόσωποι: S. Orlandi και T. Martin, δικηγόροι)
      
         Καθού-εναγόμενο: Ευρωπαϊκό Ελεγκτικό Συνέδριο
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 27ης Φεβρουαρίου 2019, η οποία ελήφθη προς εκτέλεση της απόφασης της 8ης Νοεμβρίου 2018, RA κατά Ελεγκτικού Συνεδρίου (T-874/16, μη δημοσιευθείσα, EU:T:2018:757), και με την οποία ο προσφεύγων-ενάγων δεν προήχθη στον βαθμό AD 11 κατά την περίοδο προαγωγών 2016·
               
            
                  —
               
               
                  να υποχρεώσει το Ελεγκτικό Συνέδριο να του καταβάλει ποσό ύψους 8 000 ευρώ για την ηθική βλάβη που υπέστη·
               
            
                  —
               
               
                  να καταδικάσει το Ελεγκτικό Συνέδριο στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τέσσερις λόγους.
      
                  1.
               
               
                  Ο πρώτος λόγος αφορά ανεπάρκεια της αιτιολογίας που δόθηκε με την απάντηση περί απόρριψης της διοικητικής ένστασης, καθόσον δεν εκτίθεται ο κρίσιμος και ατομικός λόγος που θα δικαιολογούσε τη μη προαγωγή του προσφεύγοντος-ενάγοντος.
               
            
                  2.
               
               
                  Ο δεύτερος λόγος αφορά παράβαση του άρθρου 45 του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης, καθόσον δεν έγινε ουσιαστική συγκριτική εξέταση των προσόντων όλων των προαγώγιμων υπαλλήλων. Συγκριμένα, αφενός, προβαίνοντας σε «συνολική» εκτίμηση των προσόντων των προαγώγιμων υπαλλήλων, η ΑΔΑ δεν πραγματοποίησε τη συγκριτική αξιολόγηση επί ίσοις όροις. Αφετέρου, εφάρμοσε παρατύπως το κριτήριο της χρήσης γλωσσών.
               
            
                  3.
               
               
                  Ο τρίτος λόγος αφορά διάφορα πρόδηλα σφάλματα εκτιμήσεως τα οποία ενέχει η προσβαλλόμενη απόφαση.
               
            
                  4.
               
               
                  Ο τέταρτος λόγος αφορά παράβαση της υποχρέωσης λήψης, εντός εύλογου χρονικού διαστήματος, των μέτρων που συνεπάγεται η εκτέλεση της απόφασης, παράβαση που προκάλεσε σημαντική ηθική βλάβη στον προσφεύγοντα-ενάγοντα, η οποία πρέπει, ως εκ τούτου, να ικανοποιηθεί.